एसियन राष्ट्रहरूको ‘ओलम्पिक’ मानिने एसियाली खेल (एसियाड) को १८औँ संस्करण इन्डोनेशीयाको राजधानी जकार्तामा सुरु भएको छ ।
गेलारो बुङ कार्नो रंगशालामा एक भव्य समारोहबीच शनिबार साँझ राष्ट्रपति जोको विडोडोले समारोहको उद्घाटन गरेका हुन् । ‘एसियाको शक्ति’ नारा दिएको प्रतियोगितामा एसियाका नेपालसहित ४५ राष्ट्रले सहभागिता जनाएका छन् ।
नेपालले भाग लिने २९ मध्ये २३ खेल जकार्तामा हुनेछ । एशीयाडमा नेपालले आर्चरी, एथलेटिक्स, बास्केटबल, ब्याडमिन्टन, बक्सिङ, फेन्सिङ, गल्फ, जुडो, कराते, कबड्डी, पौडी, तेक्वान्दो, टेबलटेनिस, भलिबल, भारोत्तोलन, उसु, कुराँस, पेनकेक सिलात, कुस्ती, स्क्वास, साइक्लिङ, फुटबल, प्याराग्लाइडिङ, लनटेनिस, सुटिङ, ट्रायथलन, सेपाकताक्रो, क्लाम्बिङ र स्केटबोर्डमा भाग लिएको छ । नेपाली खेलाडिले उत्कृष्ट प्रदर्शन गर्ने प्रतिवद्धता व्यक्त गरेका छन् ।